open-index/open-wikipedia-markdown huggingface dataset:
Далматинска мрена

**Далматинската мрена** (*Aulopyge huegelii*) — европски вид зракоперка од семејството крапови. Името му оддава почит на австрискиот природонаучник и дипломат Чарлс фон Хигел. Иако родот бил запишан во 1841 година, видот бил само споменат, но не и опишан во тоа време; тоа се случило следната година, а во 1843 година бил воведен често забележаниот правописен погрешен збор *huegeli*. Многу бази на податоци за риби ја користат 1843 година како година на опис. Црвената листа на IUCN ја користи 1843 година, а има и објаснување за збуната. 

Како што укажува името, ова е вид на крап што изгледа како мрена. Сепак, е меѓу најблиските роднини на типичните мрени.

Се среќава во Босна и Херцеговина и Хрватска, каде што живее во карстните области. Се јавува во некои потоци во Ливањското Pоле, во реките Цетина, Крка и можеби Зрмања, а успешно била внесена и во езерото Блидин и Бушко Блато. Далматинскaтa мрена е претежно ноќнa риба, која се сели во карстни пештери за мрестење, што се случува во месецот откако температурата на водата ќе достигне 20°C. Женката ги положува своите јајца, кои се со големина од околу 1,5-2,0 мм, во пукнатини од карпи и грагор. 

Преградувањето на матичните реки на оваа риба, неодржливото црпење вода за земјоделство, загадувањето на водата и можеби воведените нови видови, го загрозуваат нејзиниот долгорочен опстанок. Затоа е класифицирана како загрозена од IUCN. 

## Наводи

## Извори

* 
* 

Категорија:Загрозени видови според МСЗП
Категорија:Риби
Ctenolucius hujeta

***Ctenolucius hujeta***, или **слатководна баракуда** — вид слатководна зракоперка што припаѓа на семејството *Ctenoluciidae*. Оваа риба се наоѓа во Панама и северна Јужна Америка.

## Таксономија
*Ctenolucius hujeta* првпат била формално опишана како *Xiphostoma hujeta* од француски зоолог Ахил Валенсиен во том 22, која била објавен во 1850 година. Типската локација била дадена како реките од сливот на езерото Маракаибо во Венецуела. Името на родот *Xiphostoma* било предложено во 1829 година од Луј Агасиз, но ова име било искористеново 1828 година за редот на инсекти Hemiptera. Сепак, во 1861 година, Теодор Гил го предложил новиот моноспецифичен род *Ctenolucius* за овој вид.

## Опис
*Ctenolucius hujeta* има и грбна и анална перка, на 10 или 11 меки зраци. Има издолжено тело со максимална стандардна должина од 26 цм. Овој вид се разликува од својот сроден вид, *C. beani*, по тоа што нема хоризонтални линии на телото, или доколку се веќе присутни, се многу нејасни. Сепак, некои поголеми примероци може да покажат појасни линии од помалите. Исто така, постојат разлики во бројот на скелети и лушпи.

## Распространетост и живеалиште
*Ctenolucius hujeta* живее во северниот дел од Јужна Америка, во сливовите на реките Магдалена, Каука и Сину во Колумбија и во дренажниот систем на езерото Маракаибо во Венецуела. Може да се најде во реки, потоци, поплавни рамнини, езера и мочуришта. 

## Галерија

Податотека:Amerikanischer_Hechtsalmler_Ctenolucius_hujeta_Tierpark_Hellabrunn-1.jpg
Податотека:Ctenolucius_hujeta_3.jpg


## Наводи

## Надворешни врски

Категорија:Незагрозени видови според МСЗП
Категорија:Риби
Oncorhynchus iwame

***Oncorhynchus iwame*** (  ,, „риба карпеста дама“) или **иваме** **пастрмка** ― вид риба која живее во некои слатководни системи на Јапонија. Тоа е интраспецифичен мутант морф на *Oncorhynchus masou* кој се карактеризира со недостаток на странични камуфлажни точки (марки на пар) типични за младиот лосос кај повеќето популации. *Oncorhynchus iwame* е морф кој живее во поток и не мигрира во морето како возрасни единки. Овој морф е рецесивно наследен и се јавува заедно со стандардниот фенотип кај некои популации.

Оваа морфологија се јавува кај копнениот подвид *Oncorhynchus masou ishikawae* во западна Јапонија, а очигледно и кај  подвид *Oncorhynchus masou masou*, ако тие не се идентични.

Морфот бил научно опишан како посебен вид *Oncorhynchus iwame* во 1961 година од страна на Кимура и Накамура. Во 2000-тите, било покажано дека морфот се јавува како полиморфизам кај случајни паречки популации на *O. masou* и повеќе не се смета дека има таксономска вредност.

## Наводи

* Кано, Ј., Шимизу, Ј., Кондоу, К. 2006. *Симпатричко, истовремено и случајно парење помеѓу пастрмка без ознаки (иваме; Oncorhynchus iwame ) и лосос масу со црвени точки (амаго; Oncorhynchus masou ishikawae )*. Зоолошка наука 23:71-77.   
* Кано, Ј., Кондоу, К., Шимизу, Ј. 2009. *Сегашна состојба и зачувување на необележаните форми на лососот масу (Oncorhynchus masou ) кој живее во потоци (т.н. „иваме“) во јапонските планински потоци*. Ихтиолошки истражувања 57:78-84   
* 

Категорија:Риби
Категорија:Риби на Јапонија
Ангилиформност

**Ангилиформноста** е морфолошки образец кај рибите, именуван по јагулите. Ангилиформните риби се препознатливи по своето долго, тенко тело и се движат со ангилиформно движење. Каудалната перка често е поголема во однос на другите перки кои се намалени, отсутни или споени со каудалната перка. 

Во овој тип на риби, спаѓаат повеќе групи вклучително и  Anguilliformes, Synbranchiformes, Clariidae, Dipnoi, Cobitidae, Gymnotidae, и *Electrophorus electricus*. 

Преку роботски модели е претставено движењето на овие риби. Основата која помага при дизајнирање на овие риби е мускулната активација и закривеноста на телото. Ваквите биомиметички апликации имаат импликации за технологиите за подводно истражување и следење. 

Динамиката на ангилиформното тело дава суштински увид за интеракцијата помеѓу мускулната активација и закривеноста на телото, што го дефинира движењето на овие видови. За симулирање на оваа интеракција, развиен е посебен модел со помош на кој се ангилиформните риби.

Телото на ангуилиформните јагули покажува конвергентна еволуција, каде што далечно поврзаните линии независно еволуирале со слични морфолошки и локомоторни адаптации. Истражувањата за моделите на миграција на јагулите покажале дека филогенетски далечните групи во рамките на Anguilliformes - вклучувајќи ги и слатководни јагули - независно еволуирале со слични стратегии за животна историја и покрај дивергенцијата пред приближно 150 милиони години. Оваа паралелна еволуција се протега надвор од однесувањето за да ги опфати фундаменталните карактеристики на ангуилиформните јагули: издолжената, змијолика форма на телото и брановидното движење на пливање што ја дефинираат оваа група. Независниот развој на ангуилиформните особини низ повеќе линии на јагули покажува како природната селекција постојано го фаворизирала овој посебен план на телото и локомоторната стратегија во морските средини.  

## Наводи

Категорија:Анатомија на риби
Gila alutacea

***Gila alutacea*** — вид слатководна зракоперка која припаѓа на семејството *Leuciscidae*. Оваа риба ја има во западна Северна Америка. 

## Таксономија
Првпат формално била опишана како *Acrocheilus alutaceus* во 1855 година од Луис Агасиз и Чарлс Пикеринг, со локација на типот дадена како Виламет Фолс, Орегон Сити, округ Клакамас, Орегон и река Валавала кај Витман, тогаш дел од округот Вала Вала. Агасиз и Пикеринг го класифицирале овој вид во родот *Acrocheilus*, од кој се сметал за единствен постоечки вид. Покрај *A. alutaceus*, изумрен вид, *[[Acrocheilus latus]]* ( Коуп, 1870) бил познат од формацијата Гленс Фери и Ринголд во Ајдахо и Вашингтон, стара доцномиоцен и раноплиоцен. 

## Опис
Телото на овие риби генерално е издолжено. Муцката е многу тапа, при што плочата на долната вилица малку штрчи. Бојата е темно кафеава погоре и посветла подолу. Многу единки имаат и црни точки, а помладите риби може да имаат темна област во основата на опашката. Единечната грбна перка има 10 меки зраци, додека аналната перка и добро развиените карлични перки имаат по 9-10 зраци. Рибите со длетост можат да достигнат должина од 30 см.

## Распространетост и живеалиште
*Gila alutacea* обично се наоѓаат во потоплите делови на потоците и реките во дренажите на реката Колумбија, реката Фрејзер и системот Харни-Малхер во Големиот басен. Некои живеат во езера, и мигрираат во потоците за мрестење. Иако се многу бројни во многу делови од нивниот опсег, нивното однесување останува малку познато. Овие риби биле ги користат луѓето од племето Нез Перс како храна.
Младите риби се хранат со површински инсекти. 

## Наводи

## Надворешни врски
*  (1987): *Fishes of the Great Basin*: 149–151. University of Nevada Press, Reno.
*  (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). *Cladistics* **13**(3): 187–205.  (HTML abstract)

Категорија:Незагрозени видови според МСЗП
Категорија:Риби
Haplochromini

**Haplochromini** е племе на риби од подсемејството Pseudocrenilabrinae. Покрај другте родови кои се тесно поврзани со оваа група, попознат род е *родот* *Haplochromis.* Во областите на источна, јужна и северна Африка, тие се ендемски. Ова племе е опширно проучувано од Етелвин Тревавас на почетокот и на крајот од нејзината кариера (1935 и 1989 година) направила детални прегледи за овие риби која направила големи прегледи во 1935 и 1989 година. До ден денес, секоја година се опишуваат нови видови.
[лево|мини|Мажјакот го чува своето гнездо во [Малави (езеро)|езерото Малави]]
Во Африканските Големи Езера, има неверојатно адаптивно зрачење на Haplochromini. Поголем дел од нив имаат интересно однесување, а боите кои се застапени се широко распространети. Во аквариумското хоби, овие риби се популарни; меѓутоа, поради нивното често агресивно однесување и прилично необични параметри на водата, тие генерално се несоодветни за почетници или заеднички аквариуми. Помеѓу акваристите постојат доста неформални имиња кои се користат за Haplochromini. 

## Галерија

Податотека:Adult_male_livingstonii.png|алт=Male Livingston's cichlid (Nimbochromis livingstoni)| Мажјак *Nimbochromis livingstonii* 
Податотека:Labeotropheus_fuelleborni_crop.png|алт=Male blue mbuna (Labeotropheus fuelleborni) of the blotched morph| Машка примерок од *Labeotropheus fuelleborni*
Податотека:Melanochromis_auratus_(female).jpg|алт=Female golden mbuna (Melanochromis auratus)| Женски примерок од *Melanochromis auratus* 


## Литература

*  (2009): *[http://www.iucnredlist.org 2009 IUCN Red List of Threatened Species]*. Version 2009.1. Retrieved 2009-SEP-20.
*  (2008): Dietary shift in benthivorous cichlids after the ecological changes in Lake Victoria. *[[Animal Biology (journal)|Anim. Biol.]]* **58**(4): 401-417.  (HTML abstract)
*  (1994): *The Cichlid Aquarium* (Expanded ed.). Voyageur Press. .
*  (2001): Classification and Phylogenetic Relationships of African Tilapiine Fishes Inferred from Mitochondrial DNA Sequences. *Molecular Phylogenetics and Evolution* **20**(3): 361–374. .

## Надворешни врски

* Haplochromini —reservestockcichlids.com
* Од Тангањика: Генеза, експлозивна видообразба, клучни иновации и филогеографија на хаплохромните цихлидни риби — Национален центар за биотехнолошки информации
Категорија:Риби
Гопа

**Гопа (''Boops boops'')** — вид орада домородна на источниот Атлантик.

## Распространетост и живеалиште
Видот се среќава покрај бреговите на Европа, Африка, Азорските Острови и Канарските Острови, од Норвешка до Ангола, како и во Средоземното и Црното Море. Ги избегнува солените води како што е Балтичкото Море. Како демерсален и полупелагична риба, генерално може да се најде на длабочина од 100 м ,а ретко и до 350 м.

## Екологија
Се храни со алги, ракови и одреден вид планктон, во јатата што се издигаат на површината ноќе. Поединци можат да достигнат 36 см, но просечна големина им е 20 см.

Одредувањето на полот кај рибата е нејасно. Различно е опишана како рудиментарен интерсексуален организам, со неколку интерсексуални единки или менлив интерсексуален организам, при што единките го започнуваат животот како женки, а некои подоцна стануваат машки.

## Човечка употреба
Видот се лови комерцијално, со 37.830 тони уловени во 2008 година. Стандардите на Европската комисија вклучуваат три категории на големина за *Boops boops*, од големина 3, која е помеѓу 32 и 70 риби на килограм, до големина 1, која е не повеќе од 5 риби на килограм.

Кога се чистат и пржат во тава, се печат на скара или се печат свежо, тие имаат добар вкус, но кога се складираат, нивната цревна флора наскоро шири непријатни вкусови на нивното месо.

Нивниот рок на траење е ограничен, како на пример кога се чуваат замрзнати (0&nbsp;°C) во текот на една недела, или малку над нулата во текот на 2 до 4 дена, вкусот по готвењето станува со „неприфатлив квалитет“. Голем дел од уловот се користи за рибино брашно или мамка за риболов на туна. *Boops boops* се користи како индикатор за микропластично загадување во Средоземното Море.

## Паразити
Рибата е домаќин на широк спектар на паразити, почнувајќи од метазои како што се моногените сплескани црви (на пр. *Microcotyle isyebi*  и *Cyclocotyla bellones*), боцкоглавци, нематодни, изоподи и копеподни ракчиња и жаркари, па сè до едноклеточниот динофлагелат *Ichthyodinium chabelardi*, паразит смртоносен за јајцата што се развиваат во јајниците. Пријавени се најмалку 67 видови метазои паразити од овој вид. По излевањето на нафтата од Престиж во 2002 година, заедницата на паразитски видови што живеат во гопата фатена покрај брегот на Шпанија била значително изменета.

## Галерија

Податотека:Banco de bogas (Boops boops), isla de Mouro, Santander, España, 2019-08-15, DD 83.jpg|алт=|Неколку гопи.
Податотека:Gopez.jpg|алт=|Гопи на продажба во Турција
Податотека:Boga Galiza.jpg|алт=|*Boops boops* во кофа


## Наводи

Категорија:Риби во Средоземното Море
Категорија:Риби
Калкан (риба)

**Калкан (''Scophthalmus maximus***) — голем вид сплескана риба од [[Семејство (биологија)|семејството]] Scophthalmidae. Тоа е демерзална риба која потекнува од [[Океан|морските]] или бракијалните води на североисточниот Атлантик, [[Балтичко Море|Балтичкото Море]] и [[Средоземно Море|Средоземното Море]]. Таа е важна риба за храна. Турботот во [[Црно Море|Црното Море]] често бил вклучен во овој вид, но сега генерално се смета за посебен &#x2013; црноморскиот калкан (*S. maeoticus'').

## Етимологија
Зборот доаѓа од старофранцускиот збор „“ што може да биде дериват на латинскиот збор  („вртелешка“), веројатно инспириран од неговиот облик. Друго можно потекло на старофранцускиот збор е од старошведскиот , од  „трн“ +  „трупец, задник, сплескана риба“, што може да се однесува и на нејзината форма. Рано споменување на турботот може да се најде во сатирична поема („Царската риба“) од Јувенал, римски поет од крајот на 1-ви и почетокот на 2-ри век од н.е., што укажува дека оваа риба била деликатес во Римското Царство.

## Опис
Турботот е голема сплескана риба која се наоѓа првенствено близу до брегот во песочни плитки води низ Средоземното Море, Балтичкото Море, Црното Море и Северниот Атлантик. Калканот има асиметрично тело во форма на диск и е познато дека расте до 1 метар во должина и 25 кг во тежина.

## Рибарство
Калканот е високо ценета како риба за исхрана поради неговиот деликатен вкус. Тој е вреден комерцијален вид, стекнат преку аквакултура и тралинг. Турботот се одгледува во Бугарија, Канада, Франција, Шпанија, Португалија, Романија, Турција, Чиле, Норвешка и Кина. Турботот има светло бело месо кое го задржува овој изглед кога се готви. Како и сите сплескани риби, турботот дава четири филети со помесни делови од горниот дел кои можат да се печат, варат на пареа или пржат во тава.

## Наводи

Категорија:Незагрозени видови според МСЗП
Категорија:Риби во Средоземното Море
Батиприон

***Батиприон*** е род на длабоководни морски риби со зракоперки кои припаѓаат на семејството Alepocephalidae, лизгави глави. Нејзин единствен преживеан вид е ***Bathyprion danae,*** **мазноглава риба со заби**. Овој вид се наоѓа во Атлантскиот и западниот Тихи Океан.

Фосилен примерок од неопишан вид *Батиприон* е документиран од олигоценот на полските Карпати. Тоа е еден од ретките фосилни лизгави глави познати заедно со  *Карпатихтис*. 

## Таксономија
*Батиприонот* првпат бил предложен како моноспецифичен род во 1966 година од страна на британскиот ихтиолог Норман Бертрам Маршал, кога го опишал *Bathyprion danae*. *За Bathyprion danae* е дадена локација на типот Австралија на 33°26'Ј, 157°02'И, од длабочина од 2,500 м. Овој род е класифициран во семејството Алепоцефалиди во рамките на редот Алепоцефалиформи. 

## Етимологија
*Батиприон* е комбинација од *bathy*, што значи „длабоко“, со *prion* што значи „пила“, а алузијата што Маршал не ја објаснил, но може да се однесува на долгите, остри заби на горната вилица. Специфичното име, *данае*, е референца на данскиот брод за истражување на рибарството Дана, бродот од кој е собран холотипот во 1929 година. 

## Животна средина
Забележано е дека *Bathyprion danae* се среќава во морска средина во батипелагичен опсег на длабочина од околу 100 - 3200 метри. Се смета за вид што се наоѓа во длабоките води.

## Дистрибуција
*Bathyprion danae* е ендемичен во областите на Источен Атлантик, Намибија, Северноатлантскиот Океан и западниот Пацифик. Пронајден е изолиран во областа на Мадеира. Забележано е дека овој вид живее и во областите на европските води, Северозападниот Атлантик, Португалската ексклузивна економска зона и Шпанската ексклузивна економска зона. 

## Големина
*Bathyprion danae* расте до должина од 38 цм.

## Идентификација
*Bathyprion danae* може да се препознае по неговото тенко тело и долгата, зашилена муцка. Горната вилица му е подолга од долната вилица, а се протега подолго од окото. Лушпите на овој вид се шарени и има бројни мали лушпи на телото. Телото му е кафеава боја.

## Наводи

Категорија:Длабоководни риби
Категорија:Незагрозени видови според МСЗП
Мусаши трноперка со девет боцки

десно|мини|200x200пкс|Домородно живеалиште во близина на изворот на реката Мотоара
**Мусаши трноперка деветбоцкастата риба** (**''Pungitius'' sp.**) е неопишан вид риба од родот Pungitius. Ендемска во Јапонија, се јавува само во *.* во Кумагаја, префектура Сајтама (стара покраина Мусаши). Тоа е , неговото живеалиште е прогласено за префектурен природен споменик, а астероид од главниот појас, малата планета 10776 Мусашитомијо, е именуван во негова чест. Оценета е како критично загрозена на Црвената листа на Министерството за животна средина за 2020 година.

## Галерија

Податотека:Kumagaya_Motoara_River_Musashitomiyo_Conservation_Center_1.JPG|алт=Musashitomiyo Conservation Center| Центар за заштита на Мусашитомијо
Податотека:Kumagaya_City_Community_Bus_Musashi_Tomiyo_at_Kumagaya_Station_01.jpg|алт=Musashi-tomiyo bus| Автобус Мусаши-томијо


## Поврзано

* Список на слатководни риби во Јапонија

## Наводи

Категорија:Риби
Acheilognathus typus

***Acheilognathus typus***, **металното горчливо рибарче**, е вид слатководна зракоперка од семејството *Acheilognathidae*, горчливо рибарче. Ендемска е во Јапонија.

## Наводи

Категорија:Загрозени видови според МСЗП
Категорија:Риби
Долаган

**Долаган** — вид кафеава пастрмка (*Salmo trutta*) ендемски вид на Лох Неј, Северна Ирска, и многу од нејзините притоки. Тие се вид на пастрмка што се сели, и која полемиот дел од годината го поминува во езерото, а се враќа во реките на есен за мрестење. Долаган се многу барани риби од рибарите во Антрим, Тирон и Лондондери поради нивната големина, во споредба со немиграциската пастрмка што се наоѓа во потоците како што се реката Балиндери, реката Мојола и реката Мејн. Тие често се фаќаат во темница користејќи методи многу слични на оние за риболов на морска пастрмка, каде што се претпоставува дека нивното име доаѓа од стар ирски збор за „дух“. Многу рибари ги сметаат за недостижен вид и ги нарекуваат „морска пастрмка од Лох Неј“. Нивната тежина варира во голема мера. Во Ирска постојат уште три типа кафеава пастрмка: гилару, сонаген и ферокс. Се верува дека долаган потекнува од морската пастрмка која, пред многу години, била изолирана од морето и останала во копнените води.

## Надворешни врски
* Би-Би-Си Нејчр
* Риболов во Северна Ирска
* Риболов со мушичка Долаханска пастрмка

Категорија:Пастрмка
Chondrostoma kubanicum

***Chondrostoma kubanicum,*** — вид риба што живее во слатки води и припаѓа на семејството Крапови.

Се наоѓа во дренажата на реката Кубањ во регионот на Северен Кавказ во Русија.

## Надворешни врски
* 
* 

Категорија:Незагрозени видови според МСЗП
Категорија:Риби
Barbus euboicus

***Barbus euboicus*** — вид слатководна риба од семејството Крапови која природно се јавува само во Грција. Ендемска е на островот Евбеја, а денес опстојува единствено во потокот Маникиотикос, во јужниот дел од островот. За време на сушниот период, рибата преживува во неколку преостанати, повремени вирчиња. 

Видот е загрозен поради уништување на неговото природно живеалиште и е класифициран како загрозен според МСЗП. 

## Наводи

Категорија:Мрена
Категорија:Загрозени видови според МСЗП
Псевдогранка

**Псевдогранката** која е позната како **псевдобранхија**, е намалениот прв жабрен лак на рибата, како и намалена „лажна“ жабрика кај некои полжави.

Кај целокоскените риби, псевдогранките се претежно без респираторна функција, а кај елазмобранките тие се жабрениот лак на спиракулата. Функцијата на псевдогранката е непозната, но се верува дека таа снабдува високо оксигенирана крв до оптичкиот хороидеја и мрежницата и може да има барорецепторни функции и функции регулирање на топлината. Може да биде и место на хеморецепција на кислород.

## Надворешни врски

* Слика од пастрмка псевдогранка 
* Опис на псевдогранка со слика

## Наводи

Категорија:Риби
Категорија:Ихтиологија
Василије Костов

**Василије Костов** (роден на 11 мај 2008, Белград) е српски фудбалер со македонско потекло. Игра како офанзивец во среден ред во Црвена ѕвезда. Во 2025 година избран за најдобар млад српски фудбалер.

## Наводи

## Надворешни врски
* Василије Костов на soccerway.com 
* 
*  

Категорија:Родени во 2008 година
Категорија:Луѓе од Белград
Категорија:Српски фудбалери
Категорија:Српски фудбалски репрезентативци
Категорија:Фудбалери на ФК Црвена Ѕвезда
Категорија:Фудбалери во Српска Суперлига
Категорија:Македонци во Србија
Ictalurus nazas

***Ictalurus nazas*** е вид свежо воден сом од семејството Ictaluridae, ендемски на ендореичниот (затворен слив) дренажен систем на сливот Назас - Агуанавал во Дуранго, Мексико.

## Распространетост
*I.*  *nazas* живее исклучиво во сливот Назас-Агуанавал, всушност во реките Пењон Бланко и Рамос во државата Дуранго, Мексико. Живее во води со температури кои се помеѓу 17-22 °C. Овие води имаат изложени карпести места и пукнатини, кои рибите ги користат како скривалиште.  

## Опис
Има продолжено тело, со релативно голема глава која е сплескана вентрално. Има осум трнови: четири максиларни, две назални и две премаксиларни; премаксиларните трнови се кратки, доваѓајќи само до задната  на оперкулумот. Перката на грбот има 5 до 7 зраци; перките на градите имаат 7 до 9; карличните перки обично имаат 7 до 8 зраци; а аналната перката има 16 до 19 зраци. Каудалната перка е умерено разгранета, со заоблен раб во форма на буквата „U“. 

Телото има маслинесто зелена боја со темни точки и црна граница на перката кај опашот. Се разликува од *I. pricei* по тоа што има помал број на анални зраци на аналната перка (16 до 19 наспроти 19 до 24), пократки премаксиларни трнови, пропорционално пократка основа на аналните, перките кај градите и краличниот дел во однос на стандардната должина и со помал број помалку развиени пекторалните пршлени, кои се ограничени на дисталниот крај на 'рбетот. 

## Наводи

Категорија:Риби
Космин

**Косминот** претставува сунѓерест и коскен материјал од кој се составени дентинските слоеви во лушпите на резноперкии. Рибните лушпи што вклучуваат слоеви на космин се познати како **космоидни лушпи.**

## Опис
Косминот, како што е традиционално опишано се состои од слој дентин кој е покриен со континуиран слој од глеѓ. Пулпните шуплини, кои лачат дентински тубули, се опкружени со комплексна полигонална мрежа од „пукнатини на порите“ кои го пробиваат горниот слој на глеѓта, со давање на косминот карактеристичен испрекинат изглед. Пулпните шуплини и порските комори се поврзани со комплексна мрежа од порски канали која продолжува во слој од васкуларна коска под дентинот. Точната конфигурација на мрежата од порски канали и обликот на порските комори се разликуваат кај различните таксони, иако општата организација во еден слој од енамел над дентинот со порски канали со васкуларна коска под нив останува конзистентна, барем во рамките на саркоптеригиите.

## Историја
За прв пат косминот е опишан во родот Osteolepidida, *Megalichthys hibberti* од Вилијамсон во 1849 година, во чисто описна, преддарвинистичка, нееволутивна рамка. Гудрич ги проширил описите на Вилијамсон, претпоставувајќи премин од моноодонтодна скала во комплексна полиодонодна скала преку фузија на дискретни единици. Монографијата на Грос од 1956 година го обезбедила најсложениот опис на космоидните ткива, детално опишувајќи ги разликите помеѓу обликот и конфигурацијата на порите во различни клади на риби со лобусни перки. Понатамошни описи на растот и развојот на косминот ги унапредил Тор Орвиг, занимавајќи се конкретно со моделот на сквамација или формирање на лушпи низ телото на рибата. Орвиг ги рационализирал набљудуваните модели на космин во фосилните записи со претпоставени загуби на ткивото кај целакантите и постојните белодробни риби, предлагајќи дека целакантите, на пример, ја задржале морфологијата на младешката лушпа преку педоморфоза. Кит Томсон подоцна анализирал специфични структури на раст на косминскиот лист наречени „плускавци“ или „острови“ каде што косминот се распаднал и заклучил електроцептивна функција за порите. Споредбите со електроцептивните органи кај постојните саркоптеригијци, сепак, ја побиле функционалната хипотеза на Томсон.

## Филогенетика
Новите фосили од Кина го промениле сегашното разбирање за раната еволуција на рибите. Голем број од овие фосили се идентификувани врз основа на хистолошки карактеристики, како што е *Meemannia eos,* класифициран како ран дивергентен саркоптеригиец врз основа на систем на порски канали сличен на косминот. Сепак, подоцнежните студии за кранијалните карактеристики покажале дека *Meemannia* е веројатно базален актиноптеригиец. Поновите студии за снимање вклучително и синхротронската томографија, укажуваат дека системите на порски канали во асоцијација со дентинот се јавуваат надвор од крунскиот саркоптеригиски клад, што имплицира постара синапоморфија на коскени риби, спротивно од дефинитивна саркоптеригиска особина. Точното филогенетско значење на косминот останува нејасно.

## Поврзано

* Дентин
* Ганоин

## Литература

* 
* 
* 

Категорија:Риби
Меристика

**Меристиката** претставува област на зоологијата и ботаниката која се занимава со на броење на квантитативните карактеристики на животните и растенијата, како што се бројот на перки или лушпи кај рибите. **Меристиката** може да се користи за да се опише одреден вид или да се користи за да се идентификува непознат вид. Меристичките особини често се опишуваат со кратенка наречена *меристичка формула*.

Меристичките карактеристики се структури кои може да се избројат и кои се јавуваат во серии. Овие карактеристики се меѓу карактеристиките што најчесто се користат за диференцијација на видовите и популациите. Кај семејството *Salmonidae*, броењето на лушпите е најшироко користено за диференцијација на популациите во рамките на видовите. Кај калифорниската и челичноглавата пастрмка, најзначајните разлики меѓу популациите се јавуваат во броењето на лушпите. Меристичката споредба се користи во фенетската и кладистичката анализа.

## Меристичка анализа
Меристичката студија најчесто е тешка задача. На пример, броењето на карактеристиките на рибата не е толку лесно како изгледа. Голем број меристички анализи се вршат на мртви риби кои се конзервирани во алкохол. Меристичките особини многу потешко можат да се забележат кај живите риби, иако тоа е можно. Кај многу мали риби, може да биде потребен микроскоп.

Ихтиолозите следат основен сет на правила при вршење на меристичка анализа, со цел да отстранат што е можно повеќе двосмислености. Но сепак, специфичната практика може да варира во зависност од видот на рибата. Методологијата за броење на меристичките особини треба да ја опише специјалистот кој што ја врши анализата.

## Меристичка формула
Меристичката формула претставува скратен метод за опишување на начинот на кој се распоредени коските поточно зраците на перките на коскените риби. Таа е споредлива со цветната формула за цвеќиња.

Броењето на 'рбетот е дадено со римски броеви, додека броењето на зраците е дадено со арапски броеви.

Меристичката формула на *Siganus luridus* е: D, XIV+10; A, VII+8-9; P, 16–17; V, I+3+I; GR, 18-22

Ова значи дека рибата има 14 бодликави зраци (коски) во првиот дел од грбната перка, проследени со 10 меки зраци. A е аналната перка, P ги претставува градните перки, V ги претставува карличната перка, а C е опашката или каудалната перка. GR значи број на жабри.

## Број на пршлени
Бројот на коски во 'рбетот е карактеристика што може да се користи и за класификација на видови риби. Обично се бројат сите пршлени. Броењето на пршлените може да се подели на абдоминални - оние поврзани со телесната празнина и каудални поточно опашни пршлени. Ако има конци во пршленот, се бројат компонентите, во спротивно се смета како еден пршлен.

## Поврзано

* Морфометрија

## Надворешни врски

* Чејс, П.Д. (2014) „Меристика“ . Во: Стивен Х. Кадрин, Лиза А. Кер и Стефано Маријани (ур.) *Методи за идентификација на залихи: Примени во рибарската наука*, второ издание, стр. 171–184. Академик Прес. ISBN&nbsp; .
* Идентификација на риби со употреба на меристика . *Практично чување риби* . 26 јули 2010 година.
Категорија:Морска биологија
Категорија:Ихтиологија
Базихијална забна плоча

**Базихијалната забна плоча** претставува специјализирана структура што се наоѓа кај некои видови риби. Базихијалниот заб е забот што е прикачен на базихијалната забна плоча.

Тоа е дел од базихијалниот, 'рскавичен елемент кој се наоѓа во дното на устата што формира дел од хиоидниот апарат, го поддржува јазикот и помага во олеснување механизмите за хранење.

## Структура
Базихијалната забна плоча вообичаено се состои од збир на тврди, минерализирани ткива кои што се вградени во или прикачени на базихијалната 'рскавица. Овие заби или дентикули се распоредени во обрасци кои можат да варираат меѓу видовите, честопати одразувајќи прилагодувања на специфични диететски потреби. Обликот, големината и распоредот на овие заби се под влијание на екологијата на исхрана на организмот.

## Функција
Првичната функција на базихијалната забна плоча е да помага во фаќањето, манипулирањето и преработката на храната. Кај многумина видови, таа има улога како површина за дробење или мелење, особено за плен со тврд егзоскелет како што се ракови или мекотели. Додека кај други, може да дејствува како механизам за фаќање за да го држи лизгавиот плен, како што се риби или лигњи, на место.

Категорија:Ихтиологија
Категорија:Анатомија на риби
Фера (риба)

**Фера** е локално име за повеќе видови риби од родот *Coregonus* кои потекнуваат од Швајцарија и Франција, особено Савоја. Вистинската фера се однесувала на видот *Coregonus fera*, кој бил ендемски вид во Женевското Езеро, но сега е изумрен. „Фера“ служела како риба за храна во Швајцарија и Савоја се однесува на сè уште преживеаните роднини на вистинската фера, меѓу кои е и *Coregonus palae.* Белата риба од Женевското Езеро била локално позната како „мала фера“.

Категорија:Риби
Синоперка туна

**Синоперка туна** претставува вообичаено име што многу често се користи за означување на неколку видови туна од родот *[[Туна]]*.

Категорија:Риби
Mobula yarae

***Mobula yarae*** е вид на ража од семејството Mobulidae. Овој вид на ража е еден од најголемите со должина 5-6 метри. Нејзиното живеалиште е Атлантскиот Океан, од североисточниот дел на Америка до југоисточен Бразил, вклучувајќи го Мексиканскиот Залив и Карипските острови.  

Разлики измеѓу атлантските популации на Mobulidae и *M. birostris*, кои се вклопуваат во опсегот, се пронаоѓаат барем од 2009 година, но целосно специфично име не и е дадено сè до 2025 година. Специфичното име, *yarae*, е во чест на Јара, „мајката на водите“, преубава фигура карактеризирана како химерична сирена, делумно жена, полу риба во митологијата на Гварани и Тупи. 

## Филогенеза
Букаир и неговите соработници во описот од 2025 година, користеле митохондриска и јадрена ДНК од сите видови *Mobula* за да ги проверат филогенетските врски на родот. Нивните анализи со сигурност го поврзале со Mobulidae, *M. alfredi* и *M. birostris.*
Категорија:Ражи
Хамур

десно|мини|Сорти на хамур риба од пазарот за риби во Заливот
За **Хамур** се смета било која од голем број риби, особено златниот пегав карпест бакалар и кафеавиот пегав гребенски бакалар, како и други тесно поврзани видови од Персискиот Залив.

## ГЦЦ
Советот за соработка во Персискиот Залив евидентира за рибарството и рибите уловени во нивните територијални води. Од проценетите 540 видови риби во Персискиот Залив, 11 различни видови најчесто се нарекуваат „хамур“. Во евиденцијата што ја води Катар, постои јасна индикација дека количината на „хамур“ нагло се намалила од 2008 година. Намалувањето на културно важната и ценета риба хамур го поттикнала Катар да започне програма за одгледување на овие видови риби, ставајќи акцент на најценетиот *Epinephelus coioides*. Сепак, истите држави водат евиденција за „групата хамур“, приближно поврзана со сеопфатниот термин *Epinephelinae*. Ова го вклучува кафеавиот шарен гребенски бакалар, познат во земјите од Персискиот Залив под името „соман“, но и „хамур“.

## Иран
Зборовите „хамур“ и „соман“ исто така се користат во Иран за да се опишат слични видови риби, на пример *Хамур-е Калдар-е Кахвеи*, што е персиско име за кафеаво-шарениот гребенски бакалар кој на арапски е прочуен како „хамур“.

## Литература

* Heemstra, P. C.; Randall, J. E. (1993). Групери на светот (семејство Serranidae, подсемејство Epinephelinae). Анотиран и илустриран каталог на видовите групер, камен бакалар, срната, коралниот групер и лиретаил познати до денес. Каталог на видови на FAO. Том 16. Риби на FAO. Синоп.

## Наводи

Категорија:Риби
Грејбек (риба)

**Грејбек** претставува општо име дадено на неколку видови риби од Северна Америка, како што се алевифата, циското и белата риба Меномини.

## Географска распределба
Се среќава на атлантскиот брег од Заливот Сент Лоренс и Нова Шкотска до Северна Каролина, во потоци и реки, Големите езера и во езерата Сенека и Кајуга.

## Наводи

Категорија:Риби
Дејс

**Дејс** е мала риба која може да биде еднa од многуте различни видови. Нејзиното име обично се однесува на *Leuciscus leuciscus*. Оваа, како и повеќето риби наречени *дејс*, припаѓа на семејството Leuciscidae, поточно во потсемејството Leuciscinae.

**Риби дејс од семејството Cyprinidae:**

* *Leuciscus leuciscus*
* *Cirrhinus chinensis* 
* *Ptychocheilus oregonensis* 
* *Eremichthys acros* 
* Род *Leuciscus*
* *[[Голема минога|Semotilus corporalis]]* 
* *Semotilus atromaculatus*
* *Tribolodon hakonensis*, род *Tribolodon*
* *Coreoleuciscus splendidus*
* *Candidia barbata*
* род † *Евара*
* *Moapa coriacea* 
* *Mylocheilus caurinus* 
* *Margariscus margarita*
* *Margariscus nachtriebi*
* *Clinostomus elongatus*
* *Clinostomus funduloides*
* *Relictus solitarius* 
* *[[Голема минога|Semotilus corporalis]]*
* *Meda fulgida*

## Поврзано

* Црвеноперка

Категорија:Риби
Захари Ѓорев

**Захариј Ѓорев–Стамболиев** (или **Ѓурев**, **Ѓоров**) (Куманово, – Софија, ) — македонски револуционер и учител, учесник во македонското револуционерно движење, член на Македонската револуционерна организација.

## Животопис
Ѓорев е роден на 8 април 1871 г. во Куманово, тогаш во Отоманското Царство. Учел во машката гимназија „Св. Кирил и Методиј" во Солун, по што станал учител во ениџевардарското село Грубевци (1891-1903). Стапил во ВМОРО во 1897 г. и бил меѓу првите организациони дејци во тој реон. Покрај револуционерната активност тој собирал фолклорни материјали од околијата и пишувал дописки до весникот „Новини“. Во 1903 г. станал четник на Апостол Петков, а учествувал во Илинденското востание на чело на 20 милиционери од с. Грубевци, со кои на 19 јули ги исекле телеграфските жици и ги срушиле столбовите во реонот.

По пропаста на востанието се иселил во Бугарија, каде работел како учител. По Младотурската револуција (1908) станал учител во Крива, Ениџевардарско, но за време на разоружувачката акција од 1910 г. пребегал во Бугарија и бил учител сѐ до неговото пензионирање во 1927 г. Подоцна учествувал во раководството на Ениџевардарско-гуменџинското добротворно братство и бил негов секретар во 1930 г. Починал на 8 март 1943 г. во Софија.****

## Наводи

Категорија:Македонски просветители
Категорија:Македонски револуционери
Категорија:Македонски учители
Категорија:Дејци на ВМОРО
Категорија:Дејци на Македонските братства
Категорија:Македонски преселници во Софија
Категорија:Погребани на Централните софиски гробишта
Песочна јагула

мини|Атлантска пуфинка со клун полн со песочни јагули
**Песочна јагула** е најчесто употребувано име што се користи за значителен број видови риби. Иако не се вистински јагули, тие се слични на јагула по изглед и можат да пораснат и 30 цм во должина. Многу видови се наоѓаат покрај западните брегови на Европа од Шпанија до Шкотска, како и во Средоземното и Балтичкото Море.

Песочните јагули се важен извор на храна за морските птици, вклучувајќи ги пафините. Тие се комерцијално важни за производство на рибино брашно и сочинуваат 4% од рибите глобално уловени за производство на рибино брашно помеѓу 1997 и 2001 година.

## Хабитат
Живеалиште на песочните јагули е дното на морското дно, со релативно мазно дно од чакалест песок, таков пример за вакво одлично живеалиште е дното на Хебридското Море.

## Видови песочна јагула
Повеќето песочни јагули се морски риби од родовите *Hyperoplus*, *Gymnammodytes* или *Ammodytes.* Трите рода наведени погоре спаѓаат во семејството **Ammodytidae.** Членовите на овие родови што се наоѓаат во други океани обично не се нарекуваат песочни јагули, а видовите од други делови на светот што се познати како песочни јагули обично се помалку тесно поврзани.

## Комерцијален риболов
Спорред традицијата, тие малку биле експлоатирани за човечка храна, но претставуваат главна цел на индустрискиот риболов за добиточна храна и ѓубрива. Исто така, се смета дека зголемениот риболов за нив предизвикува проблеми за некои од нивните природни предатори, кои ги ловат во подлабоки води.

Пример за ова бил извештајот на RSPB во кој се поврзува намалувањето на популацијата на морските птици во Северното Море со риболовот на песочни јагули. Ова довело до политички притисок за затворање на овој риболов; популациите на морските птици последователно се зголемиле.

Тие се користат и како жива мамка за фаќање риби.

## Поврзано

* Влијание на риболовот врз животната средина

## Наводи

Категорија:Риби
Horabagrus brachysoma

***Horabagrus brachysoma*** или **сончев сом** ― вид сом кој е ендемски за реките во Западните Гати во Индија. Познат е како **Гинтеров сом** или **жолт сом**. Во неговиот домороден опсег е познат и како **Манџакори**. Познат е и под мноштво други имиња, како што се **затемнувачковиден сом**, **биковооковиден сом**, **златноцрвеноопашест сом**.

## Опис
*H. brachysoma* има голема глава и широка уста. Очите се големи и може да бидат видени одоздола на рибата. Има грбна перка со тврд 'рбет, како и масна перка. Постојат четири пара мрена, еден назален, еден максиларен (страни на устата) и два мандибуларни (брадести). Телото е жолтеникаво со црна дамка на рамената опкружена со посветли контури. Оваа риба може да достигне должина од 45 цм.
мини|Целосно израстат ''Horabagrus brachysoma.''

## Распространетост
*H. brachysoma* е познат од мирните води на Керала, езерото Вембанад, реката Чалакуди, реката Миначил, реката Нетравати во јужна Карнатака. и округот Утара Канада во Индија. Се јавуваат во спори области со многу вегетација.

## Живеалиште и екологија
*H. brachysoma* се наоѓа во области со рамномерен тек со многу вегетација. Реката Перијар во државата Керала е најдоброто живеалиште, но сега тие најчесто се гледани во реката Чалакуди поради помалку нарушените живеалишта. Генетската структура на населението на овој вид е опширно проучена со користење на генетски обележувачи. Овој вид ги зафаќа низинските области на реките и мирните води со кал или песок. Исто така, е забележан во длабоки басени и ридски потоци. Исхраната на *H. brachysoma* е проучена. Тој не е одреден јадач и јаде разновидна месна храна. Прехранбените производи се ракови, мекотели и риби. Возрасните може да консумираат копнени инсекти, па дури и жаби. Стомаците на овие риби содржат детритус, што е показател за неговите навики за хранење на дното. Оваа флексибилна исхрана е корисна во неговото променливо живеалиште, во кое достапноста на храна е под влијание на монсуните. Познато е дека стапката на хранење се зголемува за време на сезоната на размножување во месеците по сезоната на монсуни. Мрестењето се случува пред монсуните и завршува до југозападниот монсун во лето.

## Односи со луѓето
*H. brachysoma* е важна риба за храна во Индија, а е продавана и во аквариумската трговија. МСЗП го смета *H. brachysoma* за ранлив вид, додека други го сметаат за загрозен вид. Прекумерната експлоатација, промената на живеалиштата, загадувањето и поврзаните човечко настанати притисоци врз нивните природни живеалишта значително го намалиле населението на овој вид за 60&#x2013;70 % во текот на последните неколку години.
мини|''Horabagrus brachysoma'' од Chemmad, Керала, Индија.

## Наводи

Категорија:Ранливи видови според МСЗП
Категорија:Риби опишани во 1864 година
Категорија:Таксони именувани од Алберт Гинтер
Категорија:Ранлива фауна во Азија
Категорија:Слатководи риби во Индија
Категорија:Ендемска фауна во Индија
Категорија:Сомови во Азија
Категорија:Horabagridae
Гуџон (риба)

десно|мини|300x300пкс|''Гиурис маргаритацеа''
**Гуџон** е народното име за минијатурна мрена и голем број мали слатководни риби од семејствата Butidae, Крапови, Eleotridae или Ptereleotridae. Повеќето гуџони се издолжени риби што живеат на дното, од кои многу живеат во брзаци и други брзи води, сепак, голем дел од нив може да се најдат во мирни води.

## Семејства

* Крапови – Различни гуџони, членови на подсемејството Gobioninae, се наоѓаат во езера и реки низ цела Европа. Најчесто гуџон се однесува на видот *Gobio gobio*. Ова е реофилен вид кој се јавува и во речните и езерските живеалишта низ континентална Европа и Обединетото Кралство. *G. gobio* се храни со различни безрбетници. Овој гуџон е лесна риба за фаќање за почетници. Еден британски рибар уловил рекорден гуџон од 147 гр во 1990 година на реката Надер, Вилтшир.
* Eleotridae – Познати како гуџони, многу видови во семејството Eleotridae. За разлика од гобиите, гуџоните од семејството Eleotridae имаат парни карлични перки, наместо споена вентрална перка. Во Австралија, гуџоните од семејството Eleotridae се широко распространети и се популарни за аквариуми.
* Ptereleotridae – Гуџоните од семејството Ptereleotridae се првенствено морски видови и често се поврзуваат со тропските корални гребени.

## Галерија

Податотека:Gobio_gobio.jpg|алт=Gobio gobio, the gudgeon| *Gobio gobio*
Податотека:Ptereleotris_microlepis.jpg|алт=Blue gudgeon, Ptereleotris microlepis| *Ptereleotris microlepis* 

Категорија:Главочи
Категорија:Крапови
Плати (риба)

**Плати рибата** е слатководна риба и овој вид на риба претставува жива риба. Плати рибите се застапени на источниот брег на Централна Америка и јужните предели на Мексико.  
мини|Виножито Плати (мажјак)
Од оваа риба, познати се два вида (***Xiphophorus maculatus*** и ***Xiphophorus variatus***) кои се вкрстени и многу тешко се разликуваат. Поголем дел од плати што се продаваат за чување во аквариуми, се хибриди од двата вида. 

## Xiphophorus variatus
**Xiphophorus variatus** е вид аквариумска риба која достигнува максимална должина до 7 сантиметри. Во природните живеалишта, овие риби имаат маслинеста боја со црни мермерни дамки или точки, кои се особено карактеристични за страничниот дел на опашната перка.

За разлика од некои други членови на родот *Xiphophorus*, кај Xiphophorus variatus не се јавува канџа на врвот на зракот. Четвртиот прентен зрак е добро развиен и содржи јасно изразени септички.

Телесната структура се одликува со 20 до 24 странични лушпи, 10 до 12 грбни зраци, како и два реда вилични заби, што е карактеристична особеност на овој вид.

## Аквариум

За Платите се карактеристични повеќе бои, како што се црвена, жолта, портокалова, сина, виножито (комбинација од повеќе бои) и бела.

Доколку параметрите на водата во која живеат Платите се задоволени, нивниот животен век е околу 3 години.

## Наводи

Категорија:Плати (риба)
Категорија:Риби
Hemibagrus nemurus

***Hemibagrus nemurus*** ― вид сом од семејството Bagridae. По обемниот преглед од страна на Нг и Котела (2013), верувано е дека неговата распространетост е ограничена (ендемска) на Јава.Се наоѓа и на Суматра во Националниот парк Букит Тигапулух во 2016 година. Овие сомови се наоѓаат во Малезија, Индонезија (Јава, Суматра, Борнео) и Тајланд.

## Во човечката култура
Тие се вообичаени риби за храна во Малезија и Индонезија, каде што се варени на пареа или се готвени во кари.

## Наводи

## Надворешни врски

* Црвен список на МСЗП: ''Hemibagrus nemurus'', пристапено на 27 ноември 2025
* Планета сом: ''Hemibagrus nemurus'', пристапено на 27 ноември 2025

Категорија:Незагрозени видови според МСЗП
Категорија:Риби опишани во 1840 година
Категорија:Bagridae
Категорија:Риби во Индонезија
Долгоперка штука

лево|мини|Јато од долгоперки штуки
мини|Млад примерок

**Долгоперката штука** (*Dinolestes lewini*), позната како **жолтоперка штука** ― вид на акропоматиформна зракоперкаста риба, притоа и единствениот вид во родот *[[Dinolestes]]*, како и во семејството Dinolestidae.

Оваа издолжена риба е карактеристична по својата зашилена муцка и сребрена боја, по изглед е слична на баракуда  и достигнува должина од 84 цм. Како ендемски вид живее во крајбрежните води на јужна Австралија, вклучувајќи го и Нов Јужен Велс. 

## Наводи

*  

Категорија:Риби
Mystus keletius

***Mystus keletius*** ― вид сом од семејството Bagridae. Потекнува од Индија и Шри Ланка.

Овој вид расте до максимална должина од 18 сантиметри. Живее во реки и езерца, често среде вегетација во калливи води. Сметан e за редок вид, но има широка распространетост, па затоа е наведен како незагрозен вид според Црвениот список на МСЗП. 

## Наводи

Категорија:Незагрозени видови според МСЗП
Категорија:Риби опишани во 1840 година
Категорија:Слатководни риби во Шри Ланка
Категорија:Слатководи риби во Индија
Категорија:Сомови на Азија
Категорија:Bagridae
Обичен дискус

**Обичен дискус** (*Symphysodon discus*)  ― вид на риба ендемска во амазонскиот басен во Бразил, каде што може да се сретне во долниот дел на реката Рио Негро, и горниот дел на Уатума, Нхамунда, Тромбетас и Абакаксис.

Овој вид е во ограничен на места или живеалишта кои што содржат црни води со висока температура од 26°-32°C и ниска pH вредност од 4,2–5,2.  Често може да порасне до должина од 20 см. 

Овој вид понекогаш може да се сретне и во аквариумската трговија. 

## Наводи

## Надворешни врски
* 

Категорија:Незагрозени видови според МСЗП
Категорија:Риби во Бразил
Портокалов хромид

**Портокаловиот хромид** (***Pseudetroplus maculatus)*** ― риба која е ендемска во слатководните и соленкастите потоци, лагуните и естуарите во јужна Индија и Шри Ланка. Видот е популарен кај хобистите кои се занимаваат со риболов и често се чува во аквариуми. Видот е дел од семејството *Cichlidae* и е вклучен во потсемејството *Etroplinae*. Достигнува должина до 8 см.

## Исхрана
Видот се храни со јајцата и ларвите на зелениот хромид, а исто така дејствуваат како „риби чистачи“ отстранувајќи паразити од поголемите риби со кои живеат во симбиоза. Видот се храни и со зоопланктон и алги. 

Младите единки се хранат со мукозната обвивка на нивните родители, што е од суштинско значење за нивно преживување. За време на периодот на хранење, мукозните жлезди на родителските риби се зголемуваат за 34%.

## Наводи

Категорија:Незагрозени видови според МСЗП
Категорија:Риби
Тоадо

десно|мини|250x250пкс|''Canthigaster callisterna''
**Тоадо** е вообичаено име за варијации за видови на риби во семејството Tetraodontidae, вклучувајќи ги:

* *[[Tetractenos hamiltoni]]*
* *[[Canthigaster callisterna]]*
* *[[Tetractenos glaber]]*
* *[[Arothron firmamentum]]*

## Надворешни врски

* Список на видови „Фишбајс“ кои најчесто се нарекуваат „тоадо“

Категорија:Риби